
Kisfaludy Károly irodalomszervezői tevékenysége levelek tükrében

A dolgozat Kisfaludy Károly eddig kiadatlan leveleit vonja be a kiadott leveleinek kontextusába, továbbá összeveti ezeket Kazinczy Ferenc levelezésének kapcsolódó darabjaival. Ezáltal Kisfaludy Károly irodalomszervezői tevékenységét vizsgálja. A levelekben fellelhető adatok alapján sorra veszi az ifjabb Kisfaludy irodalmi életbe való belépését, az Aurora megalapításának előkészítését, majd a terjesztésével, szerkesztési munkálataival foglalkozik. Emellett az almanach körüli konfliktusokra is kitér. Végül pedig új megvilágításba helyez egy Toldy Ferenc által megalkotott irodalomtörténeti konstrukciót. A dolgozat egy történetívet és részletesebb epizódokat bont ki, aminek segítségével az egyik fontos kérdésre is választ kaphatunk: Milyen irodalomtörténeti jelentőséget tulajdoníthatunk Kisfaludy Károly levelezésének?



